钦定古今图书集成/明伦汇编/交谊典/第001卷 > 礼记 > 《儒行》
## 钦定古今图书集成/明伦汇编/交谊典/第001卷 > 礼记 > 《儒行》

《儒》有“慕贤而容众，毁方而瓦合”，其宽裕有如此者。

〈疏〉方谓物之方正，有圭角锋铓也。“瓦合”谓瓦器破而相合也。言儒者身虽方正，毁屈己之方正。下同凡众，如破去圭角，与瓦器相合也。

又

《儒》有“闻善以相告也，见善以相示也，爵位相先也，患
难相死也，久相待也，远相致也。”其任举有如此者。

〈注〉“相先”犹相让也。“久相待”谓其友久在下位不升，己则待之乃进也。《远相致》者，谓己得明君而仕，友在小国不得志，则相致远也。